CELEX: 62019CA0900
Language: fi
Date: 2021-03-17 00:00:00
Title: Asia C-900/19: Unionin tuomioistuimen tuomio (ensimmäinen jaosto) 17.3.2021 (ennakkoratkaisupyyntö, jonka on esittänyt Conseil d’État – Ranska) – One Voice ja Ligue pour la protection des oiseaux v. Ministre de la Transition écologique et solidaire (Ennakkoratkaisupyyntö – Ympäristö – Direktiivi 2009/147/EY – Luonnonvaraisten lintujen suojelu – 5 ja 8 artikla – Kielto käyttää yhtäkään lintujen pyydystämismenetelmää – 9 artiklan 1 kohta – Lupa käyttää perinteistä menetelmää poikkeuksen nojalla – Edellytykset – Muun tyydyttävän ratkaisun puuttuminen – ”Muun tyydyttävän ratkaisun” puuttumisen perusteleminen ainoastaan perinteisen menetelmän säilyttämisellä – Saaliin valikoivuus – Kansallinen lainsäädäntö, jossa sallitaan lintujen pyydystäminen liima-ansoilla)

10.5.2021   
            
            
               FI
            
            
               Euroopan unionin virallinen lehti
            
            
               C 182/17
            
         
      Unionin tuomioistuimen tuomio (ensimmäinen jaosto) 17.3.2021 (ennakkoratkaisupyyntö, jonka on esittänyt Conseil d’État – Ranska) – One Voice ja Ligue pour la protection des oiseaux v. Ministre de la Transition écologique et solidaire
      (Asia C-900/19) (1)
      
      (Ennakkoratkaisupyyntö - Ympäristö - Direktiivi 2009/147/EY - Luonnonvaraisten lintujen suojelu - 5 ja 8 artikla - Kielto käyttää yhtäkään lintujen pyydystämismenetelmää - 9 artiklan 1 kohta - Lupa käyttää perinteistä menetelmää poikkeuksen nojalla - Edellytykset - Muun tyydyttävän ratkaisun puuttuminen - ”Muun tyydyttävän ratkaisun” puuttumisen perusteleminen ainoastaan perinteisen menetelmän säilyttämisellä - Saaliin valikoivuus - Kansallinen lainsäädäntö, jossa sallitaan lintujen pyydystäminen liima-ansoilla)
      (2021/C 182/23)
      Oikeudenkäyntikieli: ranska
      
         Ennakkoratkaisua pyytänyt tuomioistuin
      
      Conseil d’État
      
         Pääasian asianosaiset
      
      
         Kantajat: One Voice ja Ligue pour la protection des oiseaux
      
         Vastaaja: Ministre de la Transition écologique et solidaire
      
         Muu osapuoli: Fédération nationale des Chasseurs
      
         Tuomiolauselma
      
      
                  1)
               
               
                  Luonnonvaraisten lintujen suojelusta 30.11.2009 annetun Euroopan parlamentin ja neuvoston direktiivin 2009/147/EY 9 artiklan 1 ja 2 kohtaa on tulkittava siten, että lintujen pyydystämismenetelmän perinteinen luonne ei yksinään riitä osoittamaan, ettei tätä menetelmää voida korvata muulla tyydyttävällä ratkaisulla kyseisessä säännöksessä tarkoitetuin tavoin.
               
            
                  2)
               
               
                  Direktiivin 2009/147 9 artiklan 1 kohdan c alakohtaa on tulkittava siten, että se on esteenä kansalliselle lainsäädännölle, jossa sallitaan kyseisen direktiivin 8 artiklasta poiketen sellainen pyydystämismenetelmä, joka johtaa sivusaaliisiin, jos sivusaaliit, vaikkakin kyse on pienistä määristä rajoitetun ajan, voivat aiheuttaa vähäistä suurempaa vahinkoa sellaisille pyydystetyille lajeille, jotka eivät ole kohdelajeja.
               
            
         (1)  EUVL C 54, 17.2.2020.